หุ้นปิดเช้าลบ 3.56 จุด
SET ช่วงเช้าปิดที่ระดับ 684.53 จุด ลดลง 3.56&nbsp; จุด(-0.52%)มูลค่าการซื้อขาย 6,497.00 บาท
9 ก.พ. 2553

SET ช่วงเช้าปิดที่ระดับ 684.53 จุด ลดลง 3.56  จุด(-0.52%)มูลค่าการซื้อขาย 6,497.00 บาท
นักวิเคราะห์ฯเผยตลาดหุ้นไทยเช้านี้ปรับตัวลดลงที่ตอบรับปัจจัยลบจากยุโรปที่ยังกดดันตลาดหุ้นไทยและตลาดหุ้นทั่วโลก และยังมีการเมืองมาถ่วงอีก คาดช่วงบ่ายจะมีแรงรีบาวน์กลับมาได้ หาจังหวะเข้าซื้อในระยะสั้น
ตลาดหลักทรัพย์ช่วงเช้าปิดที่ระดับ 684.53 จุด ลดลง 3.56  จุด(-0.52%)มูลค่าการซื้อขาย 6,497.00 บาท 
การซื้อขายหุ้นไทยเช้าวันนี้ ดัชนีแกว่งตัวในแดนลบตลอดช่วงเช้า โดยแตะจุดสูงสุดที่ 685.06 จุด และต่ำสุดที่ 679.45จุด
นายอดิศักดิ์ ผู้พิพัฒน์หิรัญกุล ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรีอยุธยา กล่าวว่า ตลาดหุ้นไทยวันนี้ปรับตัวลดลงจากปัจจัยต่างประเทศกดดัน และยังได้รับแรงกดดันจากปัญหาการเมืองภายในประเทศที่เป็นตัวถ่วงเพิ่มเข้ามาอีก 
ช่วงบ่ายอาจจะได้เห็นตลาดหุ้นรีบาวน์กลับมาได้บ้าง คาดว่าแรงซื้อจะกลับเข้ามาในหุ้นขนาดใหญ่เป็นหลัก ซึ่งเป็นปกติของการรีบาวน์ของตลาดหุ้นไทย ให้แนวรับที่  677 จุด แนวต้านที่ 690 จุด
อย่างไรก็ตาม จากปัจจัยต่างประเทศและการเมืองทำให้ตลาดหุ้นไทยยังอยู่ในแดนลบนั้น ทำให้ที่ผ่านมามีนักลงทุนบางส่วนเทขายหุ้นออกมาอย่างต่อเนื่องและต้องการรอดูสถานการณ์ที่ชัดเจนก่อนกลับเข้ามาลงทุน จึงถือเงินสดกันไว้ก่อน จะเห็นได้จากปริมาณการซื้อขายที่ค่อนข้างเบาบาง ตลาดซึมๆ 
"ตลาดซึม วอลุ่มน้อย เพราะนักลงทุนที่ขายหุ้นออกยังรอจังหวะการลงทุนใหม่ หากประเด็นต่างๆชัดเจน น่าจะมีเม็ดเงินกลับมาลงทุน ช่วงบ่ายวันนี้ตลาดอาจจะรีบาวน์กลับมาได้"
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           PTT    มูลค่าการซื้อขาย 1,134.27 ล้านบาท ปิดที่ 214.00 บาท ลดลง  3.00 บาท          PTTEP  มูลค่าการซื้อขาย   461.46 ล้านบาท ปิดที่ 130.50 บาท ลดลง  1.00 บาท          BANPU  มูลค่าการซื้อขาย   435.83 ล้านบาท ปิดที่ 534.00 บาท ลดลง  2.00 บาท          PTTCH  มูลค่าการซื้อขาย   403.78 ล้านบาท ปิดที่  75.00  บาท ลดลง 1.50 บาท          CPF    มูลค่าการซื้อขาย   254.55 ล้านบาท ปิดที่  11.70  บาท ลดลง 0.10 บาท